13. A MELLÉRENDELŐ ÖSSZETETT MONDATOK FAJTÁI

**1.Az összetett mondat két vagy több tagmondatból áll.**

Az alárendelő összetett mondat főmondatából a hiányzó mondatrészt a mellékmondat egy tagmondat formájában fejezi ki. A főmondatban a kiemelt mondatrész helyén gyakran utalószó /távolra mutató mutatónévmás / áll. A mellékmondat a főmondatnak alárendelt, kötőszó jelzi a grammatikai kapcsolódást. A főmondatból az utalószó segítségével kérdezhetünk a mellékmondatra.

A mellérendelő mondatban a tagmondatok viszonya alapvetően logikai.

A tagmondatok egyenrangúak, a tagmondatokat egyszerű mondatként is elemezhetjük

**2.A mellérendelő viszonyok fajtái**

***2.1 Kapcsolatos:***

a tagmondatok tartalma között egyszerű, természetes viszony van; kötőszavak: *és, is, is-is, nem csak ..., hanem ... Is*

jele: O - O

***2.1.1 egyszerű kapcsolatos viszony***

kötőszavak: *és, s, meg*

Nem tekintjük összetett mondatnak: 1 közös alany + 2 v. több állítmány bővítmény nélkül. Pl: Tenélküled üres vagyok és unatkozom.

***2.1.2 hozzátoldó kapcsolatos viszony***

kötőszavak: *is, sem, még, ráadásul, azonfelül, továbbá, nemcsak…hanem…is*

***2.1.3 fokozó kapcsolatos viszony***

kötőszavak: *sőt, is, még, nemhogy…hanem…is*

***2.1.4 összefoglaló kapcsolatos viszony***

kötőszavak: *is, sem…se, mind…mind*

***2.1.5***  ***megosztó kapcsolatos viszony:***

kötőszavak: *hol…hol, egyrészt…másrészt, részben…részben, részint…részint*

Keskeny volt az út, és két oldalról árok kísérte.

***2.2 Ellentétes:***

a második tagmondat megállapítása ellentétben áll azzal, amit az első tagmondatban állítottunk; kötőszavak: *de, ellenben, hanem*

• jele O 🡨🡪 O

Én eleget dolgoztam, te pedig nem csináltál semmit.

***2.2.1 szembeállító ellentétes viszony***

kötőszavak: *ellenben, azonban, viszont, pedig, meg, de, ám*

***2.2.2***  ***kizáró ellentétes viszony***

kötőszavak: *hanem, csak, ellenkezőleg*

***2.2.3 megszorító ellentétes viszony***

kötőszavak: *de, azonban, ámde, mégis, csak, csakhogy, mindamellett, mindazonáltal, de azért mégiscsak*

***2.3 Választó:***

a tagmondatok többféle lehetőséget tartalmaznak, ezek közül választani kell vagy lehet; kötőszavak: vagy, vagy-vagy

• jele: O ~ O

Vagy kirándulni megyünk holnap, vagy itthon pihenünk.

***2.3.1 kirekesztő (kizáró) választás***

kötőszavak: *vagy, vagy…vagy*

***2.3.1 megengedő választás***

kötőszavak: *akár.. akár*

***2.4 Következtető:***

a második tagmondat az első tagmondatban foglaltak okozatát, következményét tartalmazza; kötőszavak: *tehát, így, ennélfogva*

Minden érdekelte, ezért sokat olvasott.

• - jele: O 🡪 O

***2.5 Magyarázó:***

a második tagmondat az első tagmondatban foglaltak magyarázatát fejezi ki; kötőszavak: *hisz, hiszen, ugyanis, tudniillik*

• Jele: O 🡨 O

Sokat olvasott, hiszen minden érdekelte.

***2.5.1 okadó magyarázó mondat:*** a második tagmondat az elsőben foglaltak magyarázatát adja

kötőszavak: *hiszen, ugyanis, tudniillik, különben, másképp, egyébként, úgyis*

***2.5.1 kifejtő magyarázó mondat:***

a második tagmondat az elsőben foglaltakat más formában ismétli meg, pontosítja, részletezi

kötőszavak: *azaz, tudniillik, egyszóval, vagyis, illetőleg*